armvectores/hy_wikipedia_2023 huggingface dataset:
Անդրեյ Գուլյաև

Անդրեյ Գուլյաև (ռուս.՝ Андре́й Миха́йлович Гуля́ев, նոյեմբերի 16, 1952(1952-11-16) - դեկտեմբերի 4, 1999(1999-12-04), Իսլամաբադ, Պակիստան), ռուս դիվանագետ։


== Կենսագրություն ==
1975 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1985 թվականին Խորհրդային Միության կոմունիստական կուսակցության հասարակական գիտությունների ակադեմիան։ 1990 թվականից զբաղվել է դիվանագիտական գործունեությամբ։ Տիրապետել է գերմաներեն և անգլերեն լեզուներին։

1978 թվականից մինչև 1990 թվականը եղել է Խորհրդային Միության կոմունիստական կուսակցության միջազգային բաժանմունքի ռեֆերենտ, ավագ ռեֆերենտ։
1990-ից մինչև 1994 թվականը Հնդկաստանում եղել է ԽՍՀՄ, իսկ հետո՝ Ռուսաստանի Դաշնության դեսպանության խորհրդական։
1994 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության Ասիայի երրորդ դեպարտամենտի ավագ խորհրդական, բաժանմունքի վարիչ, տնօրենի տեղակալ։
1998 թվականի սեպտեմբերի 18-ից մինչև 1999 թվականի դեպտեմբերի 4-ը Պակիստանում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
Երկրորդ դասի արտակարգ և լիազոր դեսպանորդ (1997 թվականի հուլիսի 25)


== Ծանոթագրություններ ==


== Արտաքին հղումներ ==
Посол знает, что делать
(1625) Դը ՆՈՌԿ

(1625) Դը ՆՈՌԿ (անգլ.՝ The NORC), աստերոիդ աստերոիդների գոտու արտաքին մասում։ Հայտնաբերվել է 1953 թվականի սեպտեմբերի 1-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,202499 ա. մ., առավելագույնը մոտենում է 2,4771 ա. մ. հեռավորության վրա և հեռանում 3,9279 ա. մ.։ Արեգակի շուրջ մեկ ամբողջական պտույտ է կատարում 2093,3 երկրային օրվա ընթացքում, իր ուղեծրով շարժվելով միջինում 0,171977 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,49° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1625) Դը ՆՈՌԿ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեսնոյ (Տացինսկի շրջան)

Անվան այլ կիրառումների համար տե՛ս՝ Լեսնոյ (այլ կիրառումներ)Լեսնոյ (ռուս.՝ Лесной), գյուղ Ռուսաստանի Ռոստովի մարզի Տացինսկի շրջանում։ Մտնում է Վերխնեօբլիվսկի գյուղական համայնքի կազմի մեջ։ 
Բնակչությունը կազմում է 66 մարդ։
Ավնյուգա

Ավնյուգա, գետ Ռուսաստանում, հոսում է Արխանգելսկի երկրամասով։
Գետը սկիզբ է առնում Վերտոյենյան և Ուստյանյան շրջանների վարչական սահմանից, Մեծ Ուտյուկս գետի արևմտյան ակունքից։ Գետաբերանը գտնվում է Հյուսիսային Դվինա գետի ափից 543 կմ ձախ, Ավնյուգա գյուղից հարավ։ Գետի երկարությունը կազմում է 32 կմ։
Ակունքից 1 կմ հեռավորության վրա, գետի ձախ ափին թափվում է Մանևա գետը։ Ակունքից 34 կմ հեռավորության վրա, գետի ձախ ակունքին թափվում է Մուրգովա գետը։ Ակունքի 12-րդ կմ-ի վրա, աջ ափին թափվում է Ուխվաժ գետը։ Ակունքից 22-րդ կմ-ի վրա, ձախ ափին թափվում է Մարմաշ գետը։


== Ջրային ցուցակագրության տվյալները ==
Ռուսաստանի պետական ջրային ցուցակագրության տվյալներին համաձայն համարվում է Դվինա-Պեչորական ավազանային տարածաշրջանին, գետի ջրատնտեսական մասը՝ Հյուսիսային Դվինային Վիչեգդա գետի խառնատեղից մինչև Վագա գետի խառնատեղին, գետի գետային ավազանը՝ Հյուսիսային Դվինա Վիչեգդա և Հյուսիսային Դվինա Մալոյ գետի միախառնման տեղի ներքև։
ՌԴ-ի ջրատսնտեսկան շրջանացման տվյալների համաձայն, կազմվել է Դաշնային գործակալության ջրային ռեսուրսների ցանկ.
Ջրային օբյեկտի պետական ջրային ցուցակագրության կոդը — 03020300112103000026626
Հիդրոլոգիական ուսումնասիրության կոդը (ՀՈւ) — 103002662
Ավազանի կոդը — 03.02.03.001
ՀՈւ-ի հատորի կոդը — 03
ՀՈւ-ով լույս ընծայում — 0


== Ծանոթագրություններ ==


== Աղբյուրներ ==
Ավնյուգի տեղագրական քարտեզ էջ-38-79,80.
Կրասնոբորսկի տեղագրական քարտեզը էջ-38-XXI,XXII.
Արբոլեաս

Արբոլեաս (իսպ.՝ Arboleas), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վալիե դել Ալիմանսորա շրջանում։ Տարածքը կազմում է 65 կմ2։ Բնակչությունը` 4527 մարդ (2009 թվականի տվյալներով)։ Պրովինցիայի վարչական կենտրոնից գտնվում է 120 կմ հեռավորության վրա։


== Ժողովրդագրություն ==


== Արտաքին հղումներ ==
El Portal de Arboleas Archived 2007-02-12 at the Wayback Machine.
Arboleas
Լատվիայի բնական գիտությունների և տեխնոլոգիայի համալսարան

Լատվիայի բնական գիտությունների և տեխնոլոգիայի համալսարան (մինչև 2018 թվականի մարտի 6-ը՝ Լատվիայի գյուղատնտեսական համալսարան, լատիշ.`Latvijas Lauksaimniecības universitāte; LLU), բարձրագույն կրթական հասատատություն Ելգավայում (Լատվիա)։


== Պատմություն ==
1939 թվականին գյուղատնտեսության ֆակուլտետը առանձնացել է Ռիգայի տեխնիկական համալսարանից և դարձել Ելգավայի գյուղատնտեսության ակադեմիա, որը տեղակայվել է Ելգավայի պալատում։ 1944 թվականին, ամրոցի ավերումից հետո, բուհը տեղափոխվել է Ռիգա։ 1961 թվականին ակադեմիան տեղափոխվել է Ելգավայի վերակառուցված պալատ, որտեղ տեղակայված է մինչ օրս։ 1991 թվականին Լատվիայի գյուղատնտեսության ակադեմիան դարձել է համալսարան։ 2018 թվականի մարտի 6-ին անվանափոխվել է Լատվիայի բնական գիտությունների և տեխնոլոգիայի համալսարան։


== Ռեկտորներ ==
Լատվիայի բնական գիտությունների և տեխնոլոգիայի համալսարանը իր պատմության ընթացքում ունեցել է 16 ռեկտոր։

Պավիլս Կվելդե (1939-1940, 1941-1944)
Պաուլ Գալենիեկս (1940-1941)
Յանիս Օստոբ (1941)
Մաքսիս Էգլիտիս (1944)
Յան Պեյվե (1944-1950)
Ամալիա Ցեկուլինա (1950-1954)
Յանիս Վանագս (1954-1961)
Պավիլս Զարինշ (1961-1966)
Օլգերտս Օզոլս (1966-1976)
Կազմիր Շպոգիս (1976-1980)
Վիկտոր Տիմոֆեև (1980-1986)
Իմանտս Գրոնսկիս (1986-1992)
Վոլդեմարս Ստրիկիս (1992-2002)
Պետերիս Բուշմանիս (2002-2004)
Յուրիս Սկյուանս (2004-2014)
Իրինա Պիլվերե (2014-այժմ)


== Համալսարանը այսօր ==
Համալսարանը ներկայացնում է տարբեր մակարդակի կրթություն․

Հիմնական կրթություն
Բակալավրիատ
1-ին մակարդակի բարձրագույն պրոֆեսիոնալ կրթություն
2-րդ մակարդակի բարձրագույն պրոֆեսիոնալ կրթություն
Մագիստրատուրա
ԴոկտորանտուրաՀամալսարանը ներկայացնում է 75 կրթական ծրագիր 9 ֆակուլտետներում․

Գյուղատնտեսության ֆակուլտետ
Անասնաբուժության ֆակուլտետ
Տեխնիկական ֆակուլտետ
Գյուղական ճարտարապետության ֆակուլտետ
Պարենային տեխնոլոգիաների ֆակուլտետ
Տնտեսության ֆակուլտետ
Տնտեսական գիտությունների ֆակուլտետ
Ինֆորմացիոն տեխնոլոգիաների ֆակուլտետ


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Լատվիայի բնական գիտությունների և տեխնոլոգիայի համալսարանի պատմությունԿատեգորիա:Լատվիայի համալսարաններ
Կատեգորիա:1938 հիմնադրումներ
Վերխոսունյե (գետ)

Վերխոսունյե (ռուս.՝ Верхосунье), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 35, 1 կմ հեռավորության վրա Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100038027
Հիդրոլոգիական ուսումնասիրությունների կոդը - 111103802
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տուտաևի շրջան

Տուտաևի շրջան (ռուս.՝ Тутаевский район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Տուտաև։


== Աշխարհագրություն ==
Շրջանի տարածքի մակերեսը կազմում է 1444 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 57718 մարդ։ Բնակչության խտությունը կազմում էր 39,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոդասեմա

Կոդասեմա (էստ․՝ Kodasema), գյուղ Էստոնիայի Յարվամաա նահանգի Ռոոսնա-Ալլիկու շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մի վախեցիր (ֆիլմ)

«Մի վախեցիր», 2007 թվականին «Երևան» ստուդիայի նկարահանած հայկական ֆիլմ։ Ներկայացվել է «Ոսկե ծիրան» միջազգային կինոփառատոնում և առաջադրվել է 
«Արտամրցութային ծրագրեր» անվանակարգում։


== Սյուժե ==
Աղջիկներ ու ռեստորաններ, շքեղ մեքենա, հաշիշ և ախպեր-ընկերներ. սա է նախկին կուսակցական պաշտոնյայի որդու՝ Արման Արամյանի կյանքը... Այս ամենի հետ մեծ ու իրեղեն մի սեր։ Մարի... Նա միակն ու լուսավորն է Արմանի կյանքում։
... Փախուստ հետախուզումից, ակամա կամավորական հայկական ջոկատում, պատերազմ։ Կյանքի և մահվան սահմանագծին՝ երես առած, բայց համարձակ երևանցի պատանին դառնում է խոհեմ ու քաջ մարտիկ...
Վերադարձ Երևան...
Նորից կենաց ու մահու բախում այս անգամ արդեն այն Երևանում, որն արդեն իրենը չէր։ Սեր, որ պիտի սպասի...
... Եվ դարձյալ դեպի ռազմի դաշտ։ Մարտական գործողությունների աշնանային կամպանիայի բախտը որոշվելու է հենց այս ճակատամարտում...


== Դերերում ==
Խորեն Լևոնյան — Արման Արամյան
Լուսինե Թովմասյան — Մարի
Արտաշես Ալեքսանյան — «Շեֆ»
Շանթ Հովհաննիսյան
Արթուր Գալոյան
Սեյրան Մկրտչյան


== Ծանոթագրություններ ==


== Արտաքին հղումներ ==
«Մի վախեցիր» Archived 2015-03-23 at the Wayback Machine.
Պոսադ (այլ կիրառումներ)

Պոսադ, կարող է վերաբերել՝

Պոսադ - գյուղ Ռուսաստանի Նովգորոդի մարզի Նովոգորոդսկի շրջանի կազմում
Պոսադ - գյուղ Ուկրաինայի Սումիի մարզի Ռոմնիի շրջանում
Դուկլինա քահանայի տարեգիրք

«Դուկլինա քահանայի տարեգիրք» (հայտնի է նաև «Բարյան տոհմագիր»), ձեռագիր աշխատություն, որը գրվել է միջին դարերում և գիտական շրջանառության մեջ է մտցվել 15-րդ դարում, ամբողջությամբ՝ 19-րդ դարում։
Հայտնի է «ձեռագրի» մի քանի ցուցակ՝ 

17-րդ դարի Վատիկանյան ձեռագիր, լատինական թարգմանություն բնօրինակից։ Ավարտվում է 1149 թվականով,
«Խորվաթական ժամանակագրություն», ծավալով ամենափոքրն է։ Ավարտվում է 1089 թվականին։Ձեռագրի ստեղծման թվականը մասնագետների կողմից վիճելի է համարվում։ Գիտնականների մի մասի կարծիքով այն գրվել է 12-րդ դարի երկրորդ կեսին։ Գիտնականների մեկ այլ խումբ էլ այն թվագրում է 16-րդ դարով։ 
«Ձեռագիրը» հետազոտողների կողմից պայմանականորեն բաժանվում է հետևյալ գլուխների՝

Առասպելական (այդ թվում՝ Գոթյան գիրքը (Libellus Gothorum) և Կոնստանտինի մասին առասպելը),
Սուրբ Վլադիմիր Զետսկի մասին առասպել,
Դուկլյան կնյազների պատմություն։


== Ծանոթագրություններ ==


== Գրականություն ==
Алексеев С. В. Летопись попа Дуклянина : перевод и комментарий. — СПб.: Петербургское востоковедение, 2015. — 288 с. — (Slavica Petropolitana). — 500 экз. — ISBN 978-5-85803-487-2
Алексеев С. В. «Летопись попа Дуклянина»: структура древнесловянского родословного предания // Знание. Понимание. Умение. — 2006. — № 3. — С. 140—148. — ISSN 1998-9873.
Алексеев С. В. Требиньская легенда Дуклянина: попытка исторической реконструкции // Знание. Понимание. Умение. — 2013. — № 4. — С. 183—188. — ISSN 1998-9873.
Хрестоматия по истории южных и западных славян: Учебное пособие для вузов: В 3 т. Т. I. Эпоха феодализма/ Отв. ред. М. М. Фрейдеберг. Мн.: изд-во «Университетское», 1987. — 272 с. 90 с.
Наумов Е. П. Новое издание «Летописи попа Дуклянина» (пересмотр прежних представлений и гипотез). — Советское славяноведение, 1969, № 4, сс. 105—108.


== Արտաքին հղումներ ==
«Летопись попа Дуклянина.Предисловие»։ Восточная литература։ Արխիվացված օրիգինալից 2012-05-14-ին։ Վերցված է 2010-05-19 
«Летопись попа Дуклянина.Текст»։ Восточная литература։ Արխիվացված օրիգինալից 2012-05-14-ին։ Վերցված է 2010-05-19 
Tekst Ljetopisa na Montenegrini
Montegrina.net — Hrvatska redakcija Ljetopisa Popa Dukljanina (хорватский список на черногорском языке)
Հրանտ Էլչյան

Հրանտ Լորիսի էլչյան (հունվարի 1, 1950(1950-01-01), Գեղանուշ, Ղափանի շրջան, Հայկական ԽՍՀ, ԽՍՀՄ), գեղանկարիչ, Հայաստանի նկարիչների միության անդամ։


== Կենսագրություն ==
Հրանտ Էլչյանը ծնվել է 1950 թվականին։ 1967 թվականին ավարտել է Կապանի թիվ 2 միջնակարգ դպրոցը։ 1967- 1970 թվականներին սովորել և ավարտել է Երևանի գեղարվեստի ուսումնարանը։ 1970 թվականին ընդունվել և 1975 թվականին ավարտել է Խաչատուր Աբովյանի անվան հայկական պետական մանկավարժական համալսարանի կերպարվեստի բաժինը։ 1967-1975 թվականներին համատեղել է ուսումը Երևանի Գեղարվեստի ստուդիայում։ 1975-1996 թվականները եղել է ուսուցիչ Կապանի թիվ 6 դպրոցում։ 1986 թվականին ստացել է ավագ ուսուցչի որակավորում։ 2002 թվականից Կապանի արվեստի պետական քոլեջի դասախոս է։
1991 թվականից Հայաստանի նկարիչների միության անդամ է։
Փոքր պատմվածքներ է տպագրել մամուլում՝ «Դառը ճշմարտություն» խորագրով։
1991-1993 թվականներին կամավոր է եղել Գեղանուշ գյուղի պաշտպանության ջոկատում։


== Ցուցահանդեսներ ==
1973 թվականին Կուրսկ քաղաքի հաղթանակի 30-ամյա միջոցառումների շրջանակներում ցուցադրումներ է ունեցել Կուրսկ, Լիպեցկ, Օրյոլ, Բելգորոդ քաղաքներում, Մոսկվայի ժողովուրդների բարեկամության համալսարանում, մասնակցել է Հայաստանի նկարիչների միության հոբելյանական և թեմատիկ ցուցահանդեսներին, Ստեփանակերտում ցուցադրումներ է ունեցել ԼՂՀ անկախության 15-ամյակի միջոցառումների շրջանակներում։ Ցուցահանդեսներ է ունեցել նաև Կապան քաղաքում։


== Աշխատություններ ==
«Շիկահողը լեռների գրկում»
«Փողոց հին Կապանում»
«Վահանավանքը լեռների գրկում»


== Ծանոթագրություններ ==


== Աղբյուրներ ==
Կապանի արվեստի պետական քոլեջի արխիվ
Գեղանկարիչ Հրանտ Էլչյանին նվիրված միջոցառում Կապանում
Յովիլ Թաուն

Յովիլ Թաուն (անգլ.՝ Yeovil Town F.C.), անգլիական պրոֆեսիոնալ ֆուտբոլային ակումբ Յովիլ քաղաքից։ Հիմնադրվել է 1895 թվականին։
Քամիլա Քեյրոզ

Քամիլա Տավարես դե Քեյրոզ (անգլ.՝ Camila Tavares de Queiroz,  հունիսի 27, 1993(1993-06-27), Ռիբեյրան Պրետո, Սան Պաուլու, Բրազիլիա), բրազիլացի մոդել և դերասանուհի։


== Կենսագրություն ==
Քամիլա Տավարես դե Քեյրոզը ծնվել է 1993 թվականի հունիսի 27-ին Բրազիլիայի Սան Պաուլու նահանգի Ռիբերաո Պրետո քաղաքում։ Քամիլան համեստ ընտանիքից էր։ Նրա մայրը մատնահարդար է, իսկ հայրը՝ կահույքագործ։ Քամիլան ունի երկու քույր։ 14 տարեկանը լրանալուց հետո տեղափոխվել է Սան Պաուլու, որտեղ նրան հաջողվեց կնքել պայմանագիր «Ford Models»-ի հետ։ 16 տարեկանում Քամիլան աշխատել է Ճապոնիայում՝ տեղի մոդելային ընկերությունում։ 18 տարեկանում տեղափոխում է Նյու Յորք, որտեղ աշխատել է միջազգային ընկերությունում։ Ապրելով այնտեղ երեք տարի՝ նա ստանում է հրավեր «Globo» հեռուստաընկերության կողմից, որտեղ պետք է խաղար գլխավոր դերը «Մերկ ճշմարտություն» հեռուստասերիալում։ Քամիլան չի ունեցել դերասանական ոչ մի փորձ, բայց աղջիկը կարողանում է արագ հարմարվել իր նոր մասնագիտությանը և, Վալսիր Կարասսկոյի կարծիքով, նա հիանալի արդյունքներ է ցուցաբերում։


== Մերկ ճշմարտություն ==
Նրա գլխավոր դերը դարձավ 2015 թվականին նկարահանված «Մերկ ճշմարտություն(Գլոբո)» սերիալում Առլետիի կամ Էնջլի դերը։ Նա կատարում էր մի 16-ամյա աղջկա դեր, ով ուներ մեծ նպատակներ և երազանքներ, սակայն ճակատագրի բերումով դառնում է անբարոյական և նրա կյանքը կապվում է սերիալի գլխավոր հերոս Ռոդրիգո Լոմբարդիի հետ։ Քամիլան 16-ամյա աղջիկ էր, ով նոր էր արվարձանից տեղափոխվել քաղաք։ Նա իր ուժերը փորձում է մոդելային ասպարեզում և ունենում է բավական լավ արդյունքներ։ Ցուցադրություններից մեկի ժամանակ Էնջլը (Քամիլան) իր գեղեցկությամբ հմայում է ձեռնարկատեր Ալեքսանդրո Տիցիանոյին (նույն ինքը՝ Ռոդրիգո Լոմբարդոյին)։ Նրանք սկսում են հանդիպել հյուրանոցում ամեն օր։ Բայց Էնջլը հասկանալով, որ Ալեքսը նրան լուրջ չի վերաբերվում, հեռանում է նրանից։ Ալեքսը ինքն էլ չնկատելով՝ սիրահարվում է Էնջլին և նրան վերադարձնելու համար ամուսնանում է Էնջլի մոր՝ Կարոլինայի հետ։ Այդ ժամանակ Էնջլին սիրահետում է Ալեքսի աղջկա՝ Ջիովանայի զարմիկը՝ Գիլերմին։ Ալեքսին մոռանալու նպատակով՝ Էնջլը սկսում է հանդիպել տղայի հետ։ Որոշ ժամանակ անց Էնջլի մայրը և Ալեքսը ամուսնանում են։ Ալեքսն անընդհատ սիրահետում էր Էնջլին, բայց արժանանում էր աղջկա արհամարհանքին։ Սակայն Ալեքսը նրա առաջ պայման է դնում, որ եթե Էնջլը չհանդիպի նրա հետ, ապա մայրը կիմանա աղջկա վատ անցյալի մասին։ Նրանք սկսում են հանդիպել։ Դրա մասին կռահում են Էնջլի ընկերը և Ջիովանան։ Նրանք այնպես են անում, որ Կարոլինան տեսնի Ալեքսին և Էնջլին միասին։ Եվ դա իրականանում է. այդ ամենը տեսնելով Կարոլինան ինքնասպան է լինում , իսկ որոշ ժամանակ անց Էնջլը չներելով Ալեքսին մոր մահը ՝ սպանում է նրան։


== Ծանոթագրություններ ==


== Արտաքին հղումներ ==
Քամիլա Քեյրոզ Թվիթթերում
Քամիլա Քեյրոզ Ինստագրամում
Պաուպիզի

Պաուպիզի (իտալերեն՝ Paupisi), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1608 մարդ, բնակչության խտությունը կազմում է 201 մարդ/կմ²։ Զբաղեցնում է 8կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ձվոնկի

Ձվոնկի (ուկրաիներեն՝ Дзвінки), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Ձվոնկի գյուղում բնակվում էր 143 մարդ։ Բնակավայրը զբաղեցնում է 0,119 կմ² տարածք։ Բնակչության խտությունը կազմում էր 1201,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հենրիկ Գասպարյան

Հենրիկ Մովսեսի Կասպարյան (Գասպարյան) (փետրվարի 27, 1910(1910-02-27), Թիֆլիս, Ռուսական կայսրություն - դեկտեմբերի 27, 1995(1995-12-27), Երևան, Հայաստան), հայ շախմատիստ, շախմատային կոմպոզիցիաների հեղինակ։


== Կենսագրություն ==
Հենրիկ Կասպարյանը ծնվել է 1910թ․ փետրվարի 27-ին, Թբիլիսիում, Մովսես Կասպարյանի և Շուշան Իսախանյանի ընտանիքում, որոնք Արցախի Հադրութի Թաղասեր գյուղից էին։
Հենրիկ Կասպարյանը շախմատային կոմպոզիցիայի գծով միջազգային գրոսմայստեր է (1972), միջազգային կարգի մրցավար (1956), ԽՍՀՄ սպորտի վաստակավոր վարպետ (1956), կոմպոզիցիայի գծով Խորհրդային Միության վեցակի չեմպիոն (1947, 1955, 1959, 1967, 1969, 1971), հրապարակել է մոտ 500 կոմպոզիցիա, դրանցից 100-ից ավելին համամիութենական և միջազգային մրցանակաբաշխություններում նվաճել են առաջին մրցանակներ։
Շախմատի Անդրկովկասի չեմպիոն է (1935), հայ շախմատիստներից առաջինն է արժանացել ԽՍՀՄ սպորտի վարպետի կոչման (1936), միջազգային վարպետ (1950), Հայաստանի տասակի չեմպիոն (1934, 1938, 1947, 1948, 1949, 1950, 1951, 1954, 1955, 1956)։
Նրա առջև զենքերը վայր են դրել ժամանակի ուժեղագույն շախմատիստներ Ալեքսանդր Տոլուշը, Գրիգորի Լևենֆիշը, Վլադիմիր Սիմագինը, Անդրե Լիլիենթալը, Իսահակ Բոլեսլավսկին, Իգոր Բոնդարևսկին, Վիկտոր Կորչնոյը, իսկ ԽՍՀՄ առաջնություններից մեկի կիսաեզրափակիչ մրցումներում վստահորեն գրավելով առաջին տեղը՝ աղյուսակի երկրորդ հորիզոնականում թողեց Միխայիլ Բոտվիննիկին։ Նրան անվանել են «Էտյուդների արքա», «Էտյուդների կախարդ», «Աշխարհի ոչ պաշտոնական չեմպիոն»։
Հեղինակ է երկու տասնյակի հասնող գրքերի, որոնք լույս են տեսել հայերեն, վրացերեն, ռուսերեն, անգլերեն, գերմաներեն, իսպաներեն։
Մասնակցել է Հայրենական մեծ պատերազմին։
Նախկինում ՀՀ կրթության և գիտության նախարարության համակարգում գործող շախմատի մասնագիտացած դպրոցը կոչվում էր Հենրիկ Կասպարյանի անունով։ Եվ երբ այդ կրթօջախը միահյուսվեց օլիմպիական մարզադպրոցի հետ, ՀՀ կառավարությունը 2005 թվականի հունիսին որոշում կայացրեց Երևանում գործող շախմատի և շաշկու օլիմպիական մարզադպրոցը կոչել Հենրիկ Գասպարյանի անվամբ։


== Երկեր ==
«Դիրքային ոչ-ոքի» (Մոսկվա, 1977)
«Զինվորի ուժը» (Երևան, 1980)
«Էտյուդիստի գաղտնիքները» (Երևան, 1984)
«Էտյուդներ, հոդվածներ, վերլուծություններ» (Մոսկվա, 1988)
888 Miniature Studies by Genrikh Moiseyevich Kasparian. ISBN 978-86-7686-147-7
Domination in 2,545 Endgame Studies by Genrikh Kasparyan. ISBN 0-923891-87-0


== Տես նաև ==
Հենրիկ Գասպարյանի անվան շախմատի օլիմպիական մարզադպրոց


== Ծանոթագրություններ ==
Սյուզան Բենեթ

Սյուզան Բենեթ (անգլ.՝ Susan Bennett, մոտ հուլիսի 31, 1949(1949-07-31) կամ հուլիսի 31, 1949(1949-07-31), Քլինթոն, Օնեյդա շրջան, Նյու Յորք, ԱՄՆ), թատրոնի, կինոյի և ձայնագրության ամերիկացի դերասանուհի, երգչուհի։ Առավել հայտնի է որպես Apple Siri-ի ամերիկյան ձայն, որն առաջին անգամ հայտնվել է 2011 թվականի հոկտեմբերի 4-ին, iPhone 4S-ում։


== Վաղ տարիներ ==
Ծնվել է Նյու Յորք նահանգի Քլինթոն քաղաքում։ Հաճախել է Քլինթոնի կենտրոնական դպրոցի վարժարանը։ 1967 թվականին հաճախել է Փեմբրոքի քոլեջի ուսումնարանը, բայց 1971 թվականին ավարտել է Բրոուն համալսարանի ուսումնարանը, երբ երկու ուսումնարանները միացան։
Ուսումնառության տարիներին Բենեթը ցանկություն ուներ ուսուցչուհի դառնալու։ Նրա թատերական կյանքի մաս կազմեց Sock and Buskin ընկերության թատերական ներկայացումները, ինչպես նաև «Chattertocks» խմբի անդամ էր և երգում էր այդ խմբում։


== Կարիերա ==
Բենեթի կարիերան սկսվել է 1974 թվականին, երբ նկարահանվել է Ատլանտայի առաջին միջազգային բանկի Tillie the All-Time Teller երաժշտական գովազդում։ Նա ձայնագրել է Delta Air Lines համակարգի հաղորդագրությունների համար ամբողջ աշխարհում, ինչպես նաև ձայնագրվել է կրթական ծրագրերի ապահովման շատ ծրագրերում ՝ GPS նավիգացիոն համակարգ, հեռախոսային համակարգեր։ Բենեթի ձայնը օգտագործվել է նաև տեղական և ազգային մի շարք գովազդային հոլովակներում՝ Ford, Coca-Cola, Fisher-Price, McDonald, The Home Depot, Goodyear, VISA, Micy’s, Hot Pockets, Club Med, Cartoon Netword և այլն։
1994 թվականին առաջադրվել է CableACE Award մրցանակաբաշխության Talk Show Series կատեգորիայում՝ որպես «Խաչաձև կրակ» հեռուստասերիալի պրոդյուսեր։


== Անձնական կյանք ==
Բրոունի համալսարանում ուսումնառելու տարիներին Բենեթը ծանոթացել է Քորթ Բենեթի հետ։ Նրանք այժմ բնակվում են Ջորջիա նահանգի Ատլանտա քաղաքում։


== Ֆիլմագրություն ==


== Ծանոթագրություններ ==
Խլեբորոբ (Սոչիի քաղաքային օկրուգ)

Անվան այլ կիրառումների համար տե՛ս՝ Խլեբորոբ (այլ կիրառումներ)Խլեբորոբ (ռուս.՝ Хлебороб), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում։ Գտնվում է Ադլեր շրջկենտրոնից 18 կմ արևելք, իսկ Սոչիի կենտրոնից 25 կմ հյուսիս, ծովի մակարդակից 205 մ բարձրության վրա։


== Բնակչությունը ==
Համաձայն 2010 թվականի տվյալների, գյուղն ուներ 584 բնակիչ, ովքեր զբաղվում են թեյի, ծխախոտի և եգիպտացորենի մշակությամբ, ինչպես նաև բանջարաբուծությամբ և այգեգործությամբ։ Խորհրդային տարիներին գյուղն ուներ տարրական դպրոց և ակումբ։


== Պատմությունը ==
Գյուղը հիմնադրել են Տրապիզոնից և Սամսունից եկած հայերը` 1910 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խայմե Ալաս

Խայմե Էնրիկե Ալաս Մորալես (իսպ.՝ Jaime Enrique Alas Morales, հուլիսի 30, 1989(1989-07-30), Սան Սալվադոր), սալվադորցի ֆուտբոլիստ, «Մունիսիպալ» ֆուտբոլային ակումբի և Սալվադորի ֆուտբոլի ազգային հավաքականի կիսապաշտպան։


== Ակումբային գործունեություն ==

Ալասը իր գործունեությունը սկսել է 2006 թվականին, երբ 16 տարեկան էր, Սալվադորի «Սան Սալվադոր» ֆուտբոլային ակումբում։ Նույն թվականին նա տեղափոխվել է արգենտինական «Ռիվեր Փլեյթ» ակումբ, որտեղ հանդես է եկել պահեստային թիմում։ 2010 թվականին Ալասը վերադարձել է Սալվադոր, որտեղ սկսել է հանդես գալ «Լուիս Անխել Ֆիրպո» ֆուտբոլային ակումբում։ Սեպտեմբերի 16-ին «Օնսե Մունիսիպալ» ֆուտբոլային ակումբի դեմ խաղի ժամանակ թիմի կազմում խփել է իր առաջին գոլը ։ 2012 թվականի ամռանից Խայմեն սկսեց հանդես գալ նորվեգական «Ռուսենբուրգ» ֆուտբոլային ակումբում՝ պայմանագիր կնքելով մինչև 2015 թվականը։ Օգոստոսի 2-ին Եվրոպայի լիգայում շվեյցարական «Սերվետի» դեմ խաղում նոր ակումբի կազմում նա խփել է իր առաջին գոլը։ Օգոստոսի 5-ին «Օլեսունայի» դեմ խաղում Ալասը առաջին անգամ հանդես է գալիս Տիպելիգայում «Ռուսենբուրգի» կազմում։
2013 թվականի հուլիսի 17-ին Ալասին մինչև տարվա վերջ վարձավճարով տալիս են ամերիկյան «Սան Խոսե Էրթքվեյքսին»։ Օգոստոսի 4-ին «Չիվաս ԱՄՆ-ի» դեմ խաղում Ալասը առաջին անգամ հանդես եկավ  MLS-ում։
Պրակտիկա ունեցող խաղացողներին փնտրելու ժամանակ 2014 թվականի սկզբին Խայմեն տեղափոխվեց մեքսիկական «Բալենաս Գալեանա» ֆուտբոլային ակումբ, Ասենսո լիգա։ Խաղալով մի քանի խաղ նա տեղափոխվեց «Իրապուատո» ֆուտբոլային ակումբ, բայց չխաղալով ոչ մի խաղ ամռանը վերադարձավ հայրենիք։ Նրա նոր ակումբը դարձավ «ՖԱՍ-ը»։ Սեպտեմբերի 21-ին «Սանտա Թեկլայի» դեմ խաղում Ալասը առաջին անգամ խաղաց իր նոր թիմի կազմում։ Նոյեմբերի 2-ին «Ագիլի» դեմ խաղում Ալասը «ՖԱՍ»-ի կազմում խփեց իր առաջին գոլը։
2015 թվականի սկզբին Ալասը տեղափոխվել է գվատեմալական «Մունիսիպալ» ֆուտբոլային ակումբ։ Փետրվարի 1-ին «Մալակատեկոյի» դեմ խաղում նա առաջին անգամ հանդես է գալիս Գվատեմալայի առաջնությունում։


== Միջազգային գործունեություն ==
2010 թվականի հոկտեմբերի 9-ին «Պանամա» ֆուտբոլային ակումբի դեմ ընկերական խաղի ժամանակ Ալասը առաջին անգամ հանդես է եկել Սալվադորի հավաքականի կազմում։ 2011 թվականի հունվարի 15-ին Կենտրոնական Ամերիկայի գավաթի մրցարշրավի ժամանակ Նիկարագուայի հավաքականի կազմում Խայմեն խփեց իր առաջին գոլը ազգային հավաքականում։
Նույն տարում ազգային հավաքականում Ալասը մասնակցել է ԿՈՆԿԱԿԱՖ-ի ոսկե գավաթի մրցաշարին։ Մրցախաղերում նա հանդես է եկել Պանամայի, Մեքսիկայի, Կուբայի և Կոստա Ռիկայի ազգային հավաքականներ հետ անցկացված խաղերում։
2015 թվականին նույնպես ազգային հավաքականի կազմում Խայմեն մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցախաղերում նա խաղացել է Կանադայի, Կոստո Ռիկայի և Ճամայկայի  ազգային հավաքականների դեմ։


=== Գոլեր Սալվադորի հավաքականում ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
El Grafico Profile Archived 2012-03-12 at the Wayback Machine.
Վիճակագրությունը National Football Teams կայքում(անգլ.)TransferMarkt-ի վիճակագրությամբ
698

698 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 698 թվականն է, 
VII դարի 98-րդ տարին։


== Դեպքեր ==


== Ծնունդներ ==


== Մահեր ==
Դավադիրը: Գլուխ 3

«Դավադիրը․ գլուխ 3» (անգլ.՝ Insidious: Chapter 3), 2015 թվականի սարսափ ֆիլմ։ Նկարահանել է Լի Ուեննելը. ֆիլմը համարվում է նրա ռեժիսորական դեբյուտը։ «Դավադիրը» եռագրության 3-րդ մասում գլխավոր դերերում խաղացել են այնպիսի աստղեր, ինչպիսիք են Դերմոտ Մալրունին, Ստեֆանի Սքոտը, Լի Ուոննելը, Լին Շեյը։
Ֆիլմի պաշտոնական թողարկումը նշանակված էր 2015 թվականի հունիսի 5-ին։


== Սյուժե ==
Քվինը իր շուրջը նկատում է տարօրինակ պարանորմալ երևույթներ։ Նա մտածում է, որ 6 ամիս առաջ թոքերի քաղցկեղից մահացած իր մայրը ցանկանում է նրան ինչ-որ բան ասել։ Աղջիկը դիմում է Էլիսին, որպեսզի կապ հաստատի հարազատի հետ և հարցնի, թե ի՞նչ է նրան պետք։ Բայց պայծառատեսը տեսնում է, որ աղջկան այլ բան է սպասվում։
Ավելի ուշ Քվինը գնում է լսումների, որպեսզի ընդունվի թատերական ուսումնարան, բայց կտրվում է։ Դրանից հետո հանդիպում է ընկերուհուն՝ Մեգգիին, և երբ աղջիկները միմյանց ցտեսություն են ասում, Քվինին հարվածում է մեքենան։
Տաղանդավոր էքստրասենս Էլիս Ռեյները դժկամորեն համաձայնվում է օգտագործել իր՝ մահացածների հետ կապ հաստատելու գերբնական ունակությունները՝ փրկելու պատանի աղջկան, ով դարձել էր վտանգավոր գերբնական էության թիրախ։


== Դերակատարներ ==
Դերմոտ Մալրունի - Շոն Բրեններ
Ստեֆանի Սքոտ - Քվին Բրեններ
Էնգուս Սեմփսոն - Տակեր
Լին Շեյ - Էլիս Րայներ
Լի Ուոննել - Սփեկս
Էշտոն Մոյո - Հեկտոր
Սթիվ Կոլտեր - Կառլ
Հեյլի Կիյոկո - Մեգգի


== Արտադրություն ==
2013 թվականի սեպտեմբերի 15-ին Լի Ուոնելը հայտնեց, որ որպես սցենարիստ վերադառնում է երրորդ ֆիլմաշարի աշխատանքներին, և որ Ջեյսոն Բլումը և Օրեն Պելին նույնպես վերադարձել են նախագիծ։ Երբ նրան հարցրին երրորդ մասում Պատրիկ Ուիլսոնի մասնակցության մասին, Լի Ուոնելը պատասխանեց, որ չգիտի, թե ինչպես կարելի է շարունակել Ջոշ Լամբերտի պատմություն, ինչպես նաև ավելացրեց, որ նրա պատմությունն ավարտված է։ 2013 թվականին Focus Features և Stage 6 Films-ը հայտարարեցին, որ ֆիլմի՝ էկրան բարձրանալու ամսաթիվը 2015 թվականի մայիսի 29-ն է։
2014 թվականի մարտի 11-ին Screen Rant-ը հաղորդեց, որ եռագրության 3-րդ մասը կապ չի՛ ունենալու Լամբերտ ընտանիքի պատմության հետ։ Հատուկ ուշադրությունը կդարձնեն նոր ընտանիքի։ Ինչպես նաև հայտարարվեց, որ Լի Ուոննելը և Էնգուս Սեմփսոնը վերադառնալում են նախագիծ որպես Սպեկս և Տակեր ուրվականների որսորդներ՝ Էլիսի հետ։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
Նոտա բենե

Nota bene (լատ.՝ nota bene = «լավ նայի'ր.», «ուշադրություն դարձրու'», հոգնակի ձևը՝ notate bene)՝ լատիներեն արտահայտություն է, որով նշվում է տեքստի այն մասը, որին պետք է ուշադրություն դարձնել։ Նշանակվում է N.B. կամ NB հապավումներով։
Առաջին անգամ գրված տեսքով հանդիպում է 1721 թվականից։ Նաև գործածվում է N. B.! ձևով, որպես նշան այն բանի, թե ինչին է հարկավոր դարձնել հատուկ ուշադրություն։


== Տե'ս նաև` ==
Ետգրություն


== Ծանոթագրություններ ==
Գրաբով (գյուղ, Օրոժիցյայի շրջան)

Գրաբով (ուկրաիներեն՝ Грабів), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Գրաբով գյուղում բնակվում էր 79 մարդ։ Բնակավայրը զբաղեցնում է 0,433 կմ² տարածք։ Բնակչության խտությունը կազմում էր 182,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեթյու Բառնի

Մեթյու Բառնի (մարտի 25, 1967(1967-03-25)[…], Սան Ֆրանցիսկո, Կալիֆոռնիա, ԱՄՆ), ամերիկացի նկարիչ, աշխատում է պրեֆորմանսի, քանդակի, նկարի, վիդեոյի և այլ ժանրերում։ ԱՄՆ-ի ժամանակակից արվեստի ականավոր ներկայացուցիչ։


== Գործունեություն ==
Առավել մեծ ճանաչում Բառնիին բերել է «Կրեմաստեր» փորձարարական տեսաֆիլմերի սերիաների շարքը (ընդամենը 5 ֆիլմ, 1995-2002), որտեղ նա հանդես է եկել որպես սցենարիստ, ռեժիսոր, պրոդյուսեր, գլխավոր դերակատար։ Բառնիի վիդեոաշխատանքների իմաստային կառուցվածքը բարդ է և բազմակողմանի․ ֆանտաստիկ կերպարները միաձուլվում են   ալեգորիաների և փոխաբերությունների համակարգի մեջ։ Փաստացիորեն Մեթյու Բառնիի ֆիլմերը մասշտաբային գեղարվեստական ակցիաներ են, որ փոխանցվել են ժապավենի վրա, ընդ որում ֆիլմի պատկերային շարքում հիանալի կերպով իահյուսվում են նկարներ և քանդակներ վազելինատիպ մասսայից, որոնք հեղինակել է հենց Բառնին։ Մեթյուն իրեն համարում է առաջին հերթին քանդակագործ։
The Guardian թերթը «Կրեմաստեր» ֆիլմը անվանել է «կինոյի ոլորտում իսկապես աչքի ընկնող առաջին աշխատանքը, որ արվել է կերպարվեստի համատեքստում, Բունյուելի «Անդալուզական շուն» և «Դալի»-ից հետո։
Նկարչի վերջին գործերից մեկը հանդիսանում է«Սահմաններ նկարելով-9» (Drawing Restraint 9) վիդեոֆիլմը, որտեղ գլխավոր դերը խաղացել է նրա կինը՝ իսլանդացի երգչուհի Բյորկը։
Շատ քննադատներ Մեթյու Բառնիին ընդգրկում են ժամանակակից աշխարհի ամենասկանդալային և հետաքրքիր նկարիչների թվում։


== Ֆիլմագրություն ==
(1995) Cremaster 4(անգլ.) ֆիլմը Internet Movie Database կայքում
(1996) Cremaster 1(անգլ.) ֆիլմը Internet Movie Database կայքում
(1997) Cremaster 5(անգլ.) ֆիլմը Internet Movie Database կայքում
(1998) March of the Anal Sadistic Warrior(անգլ.) ֆիլմը Internet Movie Database կայքում
(1999) Cremaster 2(անգլ.) ֆիլմը Internet Movie Database կայքում
(2002) Cremaster 3(անգլ.) ֆիլմը Internet Movie Database կայքում
(2003) The Cremaster Cycle(անգլ.) ֆիլմը Internet Movie Database կայքում
(2005) Drawing Restraint 9(անգլ.) ֆիլմը Internet Movie Database կայքում
(2006) Destricted(անգլ.) ֆիլմը Internet Movie Database կայքում
(2007) De Lama Lamina(անգլ.) ֆիլմը Internet Movie Database կայքում
(2010) Drawing Restraint 17(անգլ.) ֆիլմը Internet Movie Database կայքում
(2014) River of Fundament(անգլ.) ֆիլմը Internet Movie Database կայքում


== Գրականություն ==
Barney, Matthew. Cremaster 3. Guggenheim, dist. by D.A.P. 2002. photogs. ISBN 0-89207-253-9.


== Ծանոթագրություններ ==


== Արտաքին հղումներ ==
«Կրեմաստեր» շարքի կայք
Drawing Restraint 9
Լուկշանկա

Լուկշանկա (ռուս.՝ Лукшанка), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Մեծ Պիժմա գետի ձախ ափին՝ 231 կմ հեռավորության վրա։ Գետի երկարությունը 13 կմ է ջրահավաք ավազանը 81,6 կմ։

Ջրային օբյեկտի, պետական ջրային գրանցման կոդը - 10010300412111100036481
Հիդրոլոգիական ուսումնասիրությունների կոդը - 111103648
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլզա Բեսկով

Էլզա Բեսկով (շվեդերեն՝ Elsa Beskow, ծննդյան անւոնը՝ Մաարտման, փետրվարի 11, 1874(1874-02-11)[…], Մարիա Մագդալենա ծխական համայնք, Շվեդիա - հունիսի 30, 1953(1953-06-30)[…], Դանդերյուդ, Դանդերյուդ, Ստոկհոլմի լեն, Շվեդիա), շվեդ հեղինակ, մանկական գրքեր պատկերազարդող։ Նրա առավել հայտնի գրքերից են Tale of the Little Little Old Woman և Aunt Green, Aunt Brown and Aunt Lavender:


== Կենսագրություն ==
Էլզա Բեսկովը ծնվել է 1874 թվականին, Ստոկհոլմում, գործարար Բեռնթ Մաարտմանի (1841-1889), որի նախնիները եկել էին Բերգենից, Նորվեգիա և Ավգուստա Ֆոլտշտեդի (1850-1915) ընտանիքում։ Արվեստի ուղղությամբ Բեսկովը կրթություն ստացել է Արվեստի, արգեստի ու դիազյանի համալսարանական քոլեջում, Կոնստֆակում, որն այն ժամանակ կոչվում էր Tekniska skolan կամ Տեխնիկական դպրոց Ստոկհոլմում։
1897 թվականին ամուսնացել է նախկին նախարար, սոցիալական աշխատող, աստվածաբանության դոկտոր Նաթանայել Բեսկովի հետ։ Իր ապագա ամուսնուն Էլզա Բեսկովը հանդիպել է Յուրսհոլմի դպրոցում որպես ուսուցիչ աշխատելու տարիներին, որտեղ Նաթանայելը ղեկավարում էր դպրոցը։ 1900 թվականից նրանք ապրել են Յուրսհոլմում գտնվող Էկելիդեն վիլլայում, որն ի սկզբանե կառուցվել էր գրող Վիկտոր Ռայդբերգի համար։ Նրանք ունեցել են վեց որդի, այդ թվում` նկարիչ Բո Բեսկովը (1906-1989) և երկրաբան Գուննար Բեսկովը (1901-1991)։


== Գործունեություն ==
1894 թվականին Բեսկովը սկսել է համագործակցել Jultomten մանկական ամսագրի հետ։ Ընդհանուր առմամբ, նա հրապարակել է սեփական տեքստով և պատկերներով շուրջ 40 գրքեր։ Բեսկովը հաճախ իրականությունը համեմում էր հեքիաթի աշխարհի տարրերով, որտեղ երեխաները հանդիպում են էլֆերի կամ չար ոգիների, ընտանի կենդանիները խոսում են մարդկանց հետ։ Նրա ստեղծագործությունների առանցքային թեմաները երեխաների և մեծահասակների հարաբերություններն են և երեխաների անկախ նախաձեռնությունը։ Բեսկովը դարձավ շվեդ մանկական ամենահայտնի գեղանկարիչներից մեկը։ Նրա գրքերի մեծ մասը դարձել է դասական և շարունակաբար վերահրատարակվում են։ Բեսկովը նաև նկարագրել է ABC-ի գրքերը և երգերի գրքեր շվեդական դպրոցների համար։ Գրքի էջերը նա հաճախ ձևավորվում էր Art Nouveau ոճով։
Գործունեության ընթացքում Բոսկովն իրականացրել է բազմաթիվ գործեր, միջազգային ճանաչման հասել պարզ, ուրախ պատմությունների և պատկերազարդումների համար։ Նրա և գրքերը, և պատկերազարդումները զուգորդված են իրատեսությամբ և երևակայությամբ և ներկայացնում են Շվեդիայի գյուղական վայրերի 19-րդ դարի վերջի և 20-րդ դարի սկզբի ուրախ տան միջավայրը։


== Բանաստեղծություն ==


== Հիշատակ ==
The Elsa Beskow Award was created in 1958 to recognize the year's best Swedish picture book illustrator.


== Ստեղծագործություններ ==


== Ծանոթագրություններ ==


=== Մատենագիտություն ===
Hammar, Stina  Elsa Beskow (1958)
Håkansson, Gunvor Elsa Beskow och Astrid Lindgren (1967)'
Sjögren, Margareta Elsa Beskow och hennes värld  (1983)


== Արտաքին հղումներ ==
Elsa Beskow Biography at Floris Books, her English language publisher. English
Site dedicated to Elsa Beskow.  Swedish
Elsa Beskow (JulimJournals) Archived 2012-12-24 at the Wayback Machine.. German
Վիշնյակովո (գյուղ, Նոգինսկի շրջան)

Վիշնյակովո (ռուս.՝ Вишняково), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 632 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (172001-172100)

Աստերոիդների ցանկ (171901-172000)  • Աստերոիդների ցանկ  • Աստերոիդների ցանկ (172101-172200)
 Աստերոիդների ցանկ (171901-172000)  • Աստերոիդների ցանկ  • Աստերոիդների ցանկ (172101-172200)
Լիկանի

Լիկանի (վրաց.՝ ლიკანი), ավան Վրաստանում, տեղակայված Վրաստանի մայրաքաղաք Թբիլիսիից 160 կմ արևմուտքում գտնվող Բորժոմի կիրճում, Բորժոմի քաղաքի արևմտյան ծայրամասում։ Լիկանին հարակից է Բորժոմ-Խարագաուլի ազգային պարկին և հանդիսանում է լեռնային հայտնի առողջարաններից մեկը։
Ձմեռը մեղմ է և ոչ այնքան ձյունառատ, −2,0 °C միջին ջերմաստիճանով, ամառը տաք է, միջին ջերմաստիճանը՝ 20-25 °C: Լիկանի պարկը լայնորեն օգտագործվում է որպես առողջարանային ռեկրեացիոն գոտի, գերակշռում են կաղնիները և փշատերև ծառերը, բաղադրությամբ Բորժոմի հանքային ջրին մոտ հանքային աղբյուրները։

Լիկանիում տեղակայված են մի քանի կարևոր պատմական օբյեկտներ, որոնց թվում են եռանավ բազիլիկը (8-9 դարեր) և Ռոմանովների պալատը (1892-1895)։ Նրա ճարտարապետը հանդիսանում է Լեոնտի Նիկոլաևիչ Բենուան։ Պալատը կառուցվել է Կուր գետի ափին և սկզբում նախատեսվել էր որպես մեծ իշխան Նիկոլայ Միխայլովիչի՝ քաղաքից դուրս գտնվող պալատ։
Խորհրդային ժամանակաշրջանում Լիկանի նստավայրը անցել է պետության սեփականության ներքո, և այնտեղ հաճախ էին հանգստանում խորհրդային պետության առաջին դեմքերը, այդ թվում՝ Իոսիֆ Ստալինը։
Անկախ Վրաստանում պալատը գործում է որպես Վրաստանի նախագահի ամառային նստավայր։ Լիկանի հանգստի համալիրը, ներառյալ խորհրդային ժամանակաշրջանի առողջարանը, 2006 թվականի ապրիլին ձեռք է բերվել Ղազախստանի պետական KazMunayGas պետական էներգետիկ ընկերության կողմից, որը խոստացել էր տարածքը զարգացնել և դարձնել միջազգային զբոսաշրջային կենտրոն։


== Ծանոթագրություններ ==


== Արտաքին հղումներ ==
Borjomi-Kharagauli National Park
Минералка товарища Сталина - сюжет о Ликани (25 мин.) в цикле «Ждём в гости»
Դևիդ Լերոյ Անդերսոն

Դևիդ Լերոյ Անդերսոն (անգլ.՝ David LeRoy Anderson, 1963, Venice, Լոս Անջելես, Կալիֆոռնիա, ԱՄՆ), ամերիկացի դիմահարդար, որը երկու անգամ արժանացել է «Օսկար» մրցանակի լավագույն դիմահարդարման համար. առաջին անգամ նա մրցանակն ստացել է «Օսկարի» 69-րդ մրցանակաբաշխության ժամանակ «Ցնդած պրոֆեսորը» (անգլ.՝ «The Nutty Professor») ֆիլմի համար, այնուհետև հաջորդ տարի՝ «Օսկարի» 70-րդ մրցանակաբաշխության ժամանակ՝ «Սևազգեստ մարդիկ» (անգլ.՝ «»Men in Black) ֆիլմի համար։ Երկու հաղթանակներն էլ նա կիսել է Ռիք Բեյքերի հետ։ 2005 թվականին Դևիդ Լերոյ Անդերսոնը երրորդ անգամ ներկայացվել է «Օսկար» մրցանակի «Մոխրոտիկ տղամարդ» (անգլ.՝ «Cinderella Man») ֆիլմի համար իր հոր՝ Լենս Անդերսոնի հետ միասին։


== Անձնական կյանք ==
Դևիդ Լերոյ Անդերսոնն ամուսնացած է Հեզեր Լենգենքեմփի հետ, որն առավել հայտնի է «Մղձավանջ ծփիների փողոցում» (անգլ.՝ «A Nightmare on Elm Street») ֆիլմում կատարած դերով։ Նրանք երկուսով ունեն վիզուալ էֆեկտների ստուդիա, որ կոչվում է AFX Studio։ Նրանք ունեն երկու երեխա՝ Դենիելն ու Իզաբելը։ 2018 թվականի հունվարի 10-ին Անդերսոնի ու Լենգենքեմփի որդին՝ Դենիելը, 26 տարեկանում մահացել է ուղեղի քաղցկեղից։


== Ծանոթագրություններ ==


== Արտաքին հղումներ ==
David LeRoy Anderson Internet Movie Database կայքում
Լուգ (այլ կիրառումներ)

Լուգ, կարող է վերաբերել՝

Լուգ - գյուղ, Ուկրաինայի Անդրկարպատյան մարզի Ռախովի շրջանում
Լուգ - գյուղ, Ուկրաինայի Անդրկարպատյան մարզի Վելիկոբերեզնյայի շրջանում
Լուգ - գյուղ, Ուկրաինայի Սումիի մարզի Սերեդինա-Բուդայի շրջանում
Կրթության ազգային թանգարան

Կրթության ազգային թանգարան (ալբ․՝ Muzeu Kombëtar i Arsimit), ազգային թանգարան, որը գտնվում է Ալբանիայի Կորչա քաղաքում։ Թանգարանը գտնվում է 1887 թվականի մարտի 7-ին բացված Աբանիայի առաջին դպրոցի շենքում, այլ կերպ հայտնի է Mësonjëtorja անունով։ Այնտեղ պահվում է Ալբանիայի գրերի և հրապարակումների պատմությունը, այնպիսիք, ինչպիսին են Ալբանիայի առաջին այբուբենը, որի հեղինակն է Նաում Վեքիլխարջին և երկրորդ ալբանական այբուբենը` գրված Կոնստանդին Քրիստոֆորիդիի կողմից։ Այնտեղ կան նաև նշանավոր հայրենասերների նկարներ և լուսանկարներ, որոնք նպաստել են դպրոցի բացմանը, այնպիսիք, ինչպիսիք են Պանդելի Սոտիրին, Պետրոննի Լուարասին և Նուչի Նաչին։


== Շինություն ==
Կրթության ազգային թանգարանը գտնվում է 1887 թվականի մարտի 7-ին բացված ալբանական առաջին դպրոցի շենքում, որը հայտնի է  "Mësonjëtorja e Parë Shqipe" (Ալբանական առաջին դպրոց) անունով։ Շենքը թվագրվում է 1840-ականների վերջերին, տունը պահպանել է իր առաջնային տեսքի հիմնական մասը և այսօր համարվում է Ալբանիայի կրթական հուշարձան։ Կառուցումից ի վեր շինությունը մշտապես հասարակական գործառույթ է իրականացրել։ Կառույցը եղել է Կորչայի հայրենասեր Դիամատի Տարպոյի տունը, ով նվիրաբերել է կառույցը Ալբանիայի դպրոցին։ 1887-1902 թվականներին այստեղ եղել է առաջին դպրոցը, որը կառավարվել է Օսմանյան կայսրության կողմից՝ օգտագործվելով որպես բանտ մինչև Երիտթուրքերի հեղաշրջումը, երբ տեղի ալբանացիները վերցրել են շենքի վերահսկողությունը, վերաբացել են ալբանական դպրոցը և կազմավորել են "Banda e Lirisë անունով երաժշտական բենդը 1908 թվականի հոկտեմբերի 1-ին։ Որպես դպրոց կառույցը ծառայել է մինչև 1967 թվականը, դրանից սկսած այն գործել է որպես Կրթության ազգային թանգարան, ինչպես որ այն կոչվում է մինչև օրս։


== Ցուցադրություններ և հավաքածուներ ==
Թանգարանը իր այցելուներին առաջարկում է հետաքրքիր նյութ, պատմական ակնարկ ալբանական առաջին դպրոցի հիմնադիրների, աջակիցների, տնօրենների, աշակերտների տարբեր տարիների լուսանկարները։ Այստեղ կան նաև ցուցադրված տեքստեր և գրքեր, որոնք օգտագործվել են առաջին դպրոցի աշակերտների և շրջանավարտների կողմից, որոնք օգտագործվել են ալբանացի այն հայրենասերների և լեզվաբանների կողմից, որոնք եղել են դպրոցի պատմության մասը։ Թանագարանում վերականգնվել է առաջին դպրոցի տնօրենի գրասենյակը, որը վավերագրված է դպրոցի առաջին տնօրեններից մեկի` Նուչի Նաչիի ձեռագիր հուշերում։ Գրասենյակաային տարածքը ծառայում է որպես առանձին տաղավար, որտեղ գտնվում է այցելուների գիրքը, որտեղ այցելուները և զբոսաշրջիկները կարող են կիսվել թանգարանի մասին տպավորություններով։ Թանգարանում ցուցադրվում են ալբանական այբուբենի երկու ամենաառաջին խմբագրումները, որոնք հրատարկվել են Նաում Վեքիլխարջիի կողմից։ Այս այբուբենները տարածված են եղել Հարավային Ալբանիայում, հատկապես` Կորչայի և Պարմիտի շրջաններում։


== Տես նաև ==
Ալբանիայի պատմություն
Զբոսաշրջությունն Ալբանիայում


== Ծանոթագրություններ ==
63 (թիվ)

63 (վաթսուներեք), բնական թիվ է


== Քիմիայում ==
63-ը Եվրոպիումի ատոմային թիվն է


== Այլ ==
63-ը Ֆրանսիայի Պյուի-դը-Դոմ դեպարտամենտի կարգային թիվն է


== Տե'ս նաև` ==
63-րդ հարավային զուգահեռական
63-րդ հյուսիսային զուգահեռական
Վլադիմիրովկա (գյուղ, Զնամենկայի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Վլադիմիրովկա գյուղում բնակվում էր 1 384 մարդ։ Բնակավայրը զբաղեցնում է 18259 կմ² տարածք։ Բնակչության խտությունը կազմում էր 75,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորմասի ամրոց

Գորմասի ամրոց (իսպ.՝ Castillo de Gormaz), միջնադարյան դղյակ, որը գտնվում է Իսպանիայի Կաստիլիա և Լեոնի ինքնավար համայնքում։
Ռազմական կառույցը կառուցվել է վաղմիջնադարյան ճարտարապետական ոճով։ Գտնվում է Էլ Բուրգո դե Օսմա քաղաքից 13 կմ հեռավորության վրա՝ Գորմասի շրջանում։
Տեղակայված է Պիրենեյան թերակղզու տարածքում հոսող Դուերո գետի ափին՝ ծովի մակարդակից 100 մետր բարձրության վրա։


== Ճարտարապետություն ==
Գորմասի ամրոցը կառուցվել է վաղմիջնադարյան իսպանական ճարտարապետական ոճով։ Ամրոցը ունի 390 մետր երկարություն և ունի 28 աշտարակներ (ի սկզբանե աշտարակների թիվը եղել է 31)։ Շինության քարերը ներկված են հիմնականում երկու գույներով՝ սպիտակ և կարմիր։
Ամրոցը ունի երկու տեսչական պատկերասրահ, որոնցից մեկը ձևավորում է կամար՝ պայտի տեսքով։
Ամրոցի հարևանությամբ գործում է մատուռ՝ բաց երկնքի տակ, որի շինարարության ժամանակ օգտագործվել է հռոմեական սպոլիա։
Գորմասի ամրոցը վերակառուցվել է 14-րդ դարում։ Շինարարության ժամանակ վերակառուցվել են ամրոցի հարավային կողմում գտնվող դարպասների ավերակները։


== Պատմություն ==
Ամրոցը կառուցվել է 756 թվականին՝ Կորդոբայի էմիր Աբդ ար-Ռահման I-ի հրամանով։ Այն կառուցվել է տարածաշրջանի հարուստ հողատերերին և գյուղացիներին վերահասկելու նպատակով։ Այն նաև ստեղծված է Իսպանիայի հյուսիսի հարուստ քրիստոնյաներին մուսուլմանների ոտնձգություններից պաշտպանելու նպատակով։
975 թվականին Կաստիլիայի կոմս Գարսիա Ֆերնանդեսը, Նավառայի թագավոր Սանչո II-ը և Լեոնի թագավոր Ռամիրո III-ը պաշարում են արաբների հենակետը։
Սակայն պաշարմանը հակահարված հասցրեց խալիբը՝ Կորդովայի լավագույն հրամանատարներից մեկը, և ի վերջո նրա զորքերը ջախջախիչ պարտության մատնեցին գրոհայիններին։
Երեք տարի անց բերդի գրավելու փորձը ևս հաջողությամբ պսակվեց, սակայն նրանք կրկին ետ կորցրեցին։ Ալ-Մանսուրը շարունակեց մնալ իսլամադավան ղեկավարների վերահսկողության ներքո մինչև 1060 թվականը, երբ Ֆերդինանդ I Մեծը ազատագրեց տարածքները։
Այս ընթացքում կառուվել է ամրոցի ստորին միջնաբերդը։ Հետագա տարիներին Գորմասի ամրոցը կորցրեց իր ռազմավարական (ստրատեգիական) նշանակությունը և որոշ ժամանակ անց սկսեց ծառայել որպես իսպանական բանտ։
1931 թվականին Գարմասի ամրոցը դարձավ Իսպանիայի ազգային ժառանգության օբյեկտ։


== Ծանոթագրություններ ==


== Արտաքին հղումներ ==
Գորմասի ամրոցը Կաստիլիա և Լեոնի զբոսաշրջային կայքում
Microsoft OneDrive

Microsoft OneDrive (կրճատ— OneDrive; ավելի ուշ SkyDrive) —ֆայլերի ամպային պահոց՝ ստեղծված 2007 թվականի ապրիլին, որը ղեկավարվում է Microsoft ընկերության կողմից։ Windows Live-ի առցանց ծառայությունների մաս է կազմում։
2014 թվականի հունվարին Մայքրոսոֆթ ընկերությունը հայտարարեց ամպային ծառայության SkyDrive անվան փոփոխությունը OneDrive-ի։ Ապրանքանիշի անվանափոխության անհրաժեշտությունը առաջացել է բրիտանական հեռարձակում իրականացնող British Sky Broadcas ընկերության դատական հայցի պատճառով։ 2014 թվականի փետրվարի 20-ին պաշտոնապես գործարկվել է Microsoft OneDrive-ն, և այդ նույն ժամանակ դադարեց գոյություն ունենալ SkyDrive-ն։


== Գործառույթներ ==
OneDrive ծառայությունը հնարավորություն է տալիս պահպանել մինչև 15 ԳԲ տեղեկույթ (կամ 25 ԳԲ այն օգտատերների համար, որոնք անվճար թարմացումների իրավունք ունեն) կարգավորված ստանդարտ պանակների միջոցով։
Լուսանկարների համար նախատեսված է նախադիտում էսքիզների տեսքով, ինչպես նաև սլայդների տեսքով։
Ուինդոուզ 8-ի օգտատերերի համար հասանելի է 25 ԳԲ։
Բոլոր ֆայլերի և պանակների համար կարելի է որոշել հասանելիության մակարդակը՝ բացառապես անձնականից մինչև հանրային։
Թողարկվել է հաճախորդային ծրագրեր Android, iOS, Windows Phone, Windows, Xbox[8][8][11] (այդ թյում նաև Windows 8) OS X, MeeGo 1.2 Harmattan, Symbian Belle օպերացիոն համակարգերով աշխատող սարքերի համար։


== Առանձնահատկությունները ==
Գոյություն ունի Office Online-ի աջակցություն OneDrive-ում։ Սա թույլ է տալիս օգտատերերին բեռնել, ստեղծել, խմբագրել և փոխանակվել Microsoft Office-ի փաստաթղթերով անմիջապես վեբ-դիտարկիչից։ Օգտատերերը կարող են ստեղծել, դիտել և խմբագրել Word, Excel, PowerPoint и OneNote ծրագրերի փաստաթղթերը անմիջապես դիտարկիչում։
Ծառայության ակնհայտ առավելությունն է ֆայլերի զետեղումը հասարակ քաշել-բաց թողնելու եղանակով կամ վեբ ծրագրի կիրառմամբ։


== Աջակցվող ձևաչափեր ==
OneDrive-ն աջակցում է PDF ձևաչափի դիտում, ինչպես նաև ODF ստանդարտը


== Ծանոթագրություններ ==
Տավիանո

Տավիանո (իտալերեն՝ Taviano), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 12 632 մարդ, բնակչության խտությունը կազմում է 596 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 73085, հեռախոսային կոդ՝ +39 00833։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Ուիստին Աբելա

Ուիստին Աբելա (անգլ.՝ Wistin Abela, հոկտեմբերի 19, 1933(1933-10-19), Զեյթուն (Մալթա), South Eastern Region, Մալթա, Մեծ Բրիտանիայի թագավորություն - հունվարի 20, 2014(2014-01-20), Զեյթուն (Մալթա), South Eastern Region, Մալթա), մալթացի քաղաքական գործիչ, վարչապետի տեղակալ (1981—1982), ֆինանսների նախարար (1983—1987)։


== Կենսագրություն ==
1966-1996 թվականներին Աբելան Մալթայի խորհրդարանի անդամ էր։ 1971 թվականին նա նշանակվել է վարչապետ Դոմինիկ Մինտոֆին կից ֆինանսների գծով խորհրդարանական քարտուղար, 1974 թվականին՝ զարգացման նախարար, իսկ 1976 թվականին՝ էներգետիկայի, նավահանգիստների և հեռահաղորդակցության պատասխանատու։
1981-1982 թվականներին եղել է Մալթայի փոխվարչապետ, Լեյբորիստական կուսակցության փոխնախագահ, ապա՝ մինչև 1987 թվականը՝ ֆինանսների նախարար։ 1987-1992 թվականներին եղել է ընդդիմություն, եղել է զինված ուժերի և էներգետիկայի նախարարը ստվերային կառավարությունում։
1959 թվականին Ուեսթին Աբելան ամուսնացել է Քեթրին Աբելի հետ, զույգը երեք երեխա ունի՝ Մարջան, Կարմելինա և Լիցիա։


== Ծանոթագրություններ ==